Cuneiform Tablet KTB 18
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
bu-za-zu a-šùr-{d}UTU-ši e-pu-ul um-ma bu-za-zu-ma a-na a-šur-{d}UTU-ši-ma lá li-bi₄ DINGIR-ma PÚZUR-a-šùr tap-pá É a-bi-ni me-et-ma a-na-ku i-na wa-aḫ-šu-ša-na wa-áš-ba-ku um-mì-a-nu tám-kà-ru PÚZUR-a-šur a-na É PÚZUR-a-šur e-ru-bu-ma ma-ak-na-kam ša PÚZUR-a-šur ip-té-ú-ma lu KÙ.BABBAR lu KÙ.GI lu DUB ta-ma-lá-ki lu URUDU a-na e-na-sú-en₆ DUMU ì-lí-a-lim ip-qí-du a-na-ku iš-tù wa-aḫ-šu-ša-na a-li-kam-ma e-na-sú-en₆ aṣ-ba-at-ma lu KÙ.BABBAR lu KÙ.GI lu ta-ma-lá-ki lu URUDU ša um-mì-a-nu tám-kà-ru PÚZUR-a-šur ip-qí-du-šu-ni ú-šé-ra-ma KÙ.BABBAR áp-qí-da-ku-ma šu-mì tám-kà-ri-im ú-dí-ma i-na KÙ.BABBAR qá-tí áš-ku-ma <big_gap> li za <big_gap> ta-áš-ku-un <gap> <big_gap> 15 GÍN KÙ.GI ku-nu-ki ša il₅-we-da-ku i-na kà-ni-iš i-dí-nam <big_gap> il₅-we-da-ku IGI me-er um-me-a-ni ip-qí-dam-ma a-ṣé-er ša ki-ma i-a-tí-ma a-na a-lim{ki} a-na ší-mì-im ša-a-mì-im ú-bi-il₅ ku-nu-tí <big_gap> ša ša-zu-úz-tí il₅-we-da-ku <big_gap> il₅-we-da-ku a-al-DU₁₀ <big_gap> ša ki-ma ku-a-tí <gap> <big_gap> ší-a-tí iṣ-bu-tù-ma <big_gap> pá-aq-da-at a-<big_gap> <gap>-DINGIR KÙ.BABBAR ku-nu-ki ša il₅-we-da-ku ša a-tí-šu a-na a-lim{ki} a ší-mì-im ša-a-mì-im ub-lu-ni a-ta KÙ.BABBAR šál-ṭam lu ku-nu-ki-kà lu ku-nu-ki ša PÚZUR-a-šur mì-ma ta-dí-na-am IGI a-né-e-ma zu-uk-ra-am ša ni-iš a-lim{ki} ù ru-ba-im ta-mu-ú ší-bu-tí kà-i-lá a-na a-lim{ki} be-lí-a a-wa-tí bi-lá ki-ma KÙ.BABBAR šál-ṭam mì-ma lá i-šu-ú a-na a-wa-tim a-ni-a-tim kà-ru-um kà-ni-ìš i-dí-ni-a-tí-ma IGI GÍR ša a-šur ší-bu-tí-ni ni-dí-in IGI a-mur-DINGIR IGI en-na-sú-en₆ IGI pí-lá-ḫa-a